จงสรุปข่าวเกี่ยวกับศาลอังกฤษระบุ เชค โมฮัมเหม็ด แห่งดูไบ ทรงลักพาตัวพระธิดาและข่มขู่พระชายา ให้หน่อย
ลักพาตัว, บังคับให้กลับ, ทรมาน และข่มขู่ นี่คือข้อกล่าวหาที่เจ้าหญิงฮายา บินต์ อัล-ฮุสเซน อดีตพระชายา ทรงกล่าวหา เชค โมฮัมเหม็ด บิน ราชิด อัล-มักตูม เจ้าผู้ครองนครดูไบผู้ร่ำรวย ซึ่งศาลสูงของอังกฤษได้ตัดสินแล้วว่าข้อกล่าวหาทั้งหมดเป็นความจริง

กระบวนการพิจารณาคดีนี้เริ่มขึ้นเมื่อ 8 เดือนก่อนและเป็นคดีที่มีผู้ให้ความสนใจอย่างมาก ล่าสุด ศาลได้เผยแพร่คำตัดสินค้นหาความจริง (Fact Finding Judgement--FFJ) ที่เป็นคุณแก่เจ้าหญิงฮายา

เจ้าหญิงฮายาทรงลี้ภัยออกมาจากนครดูไบของสหรัฐอาหรับเอมิเรตส์เมื่อปีที่แล้ว พร้อมกับองค์ทายาท 2 พระองค์ เจ้าหญิงตรัสกับพระสหายถึงความกังวลเรื่องความปลอดภัยในชีวิตหลังจากหลบหนีออกมา

เชค โมฮัมเหม็ด ทรงพยายามที่จะไม่ให้มีการเผยแพร่คำตัดสินนี้ต่อสาธารณชน แต่ไม่สำเร็จ คำอุทธรณ์ของพระองค์ถูกปฏิเสธ ศาลให้เหตุผลว่า คดีนี้อยู่ในความสนใจของสาธารณชน พร้อมกับระบุว่าเจ้าผู้ครองนครดูไบทรง "ไม่เปิดเผยและซื่อสัตย์กับศาล"

ในแถลงการณ์ที่ออกมาหลังคำตัดสินได้รับการเผยแพร่ เชค โมฮัมเหม็ด ทรงระบุว่า "ในฐานะหัวหน้ารัฐบาล ข้าพเจ้าไม่สามารถเข้าร่วมในกระบวนการค้นหาความจริงของศาลได้ เรื่องนี้จึงส่งผลให้มีการเผยแพร่คำตัดสินค้นหาความจริง ที่พูดถึงเรื่องราวเพียงด้านเดียวอย่างหลีกเลี่ยงไม่ได้"

พระองค์ทรงยืนกรานว่า คดีนี้เป็นเรื่องส่วนพระองค์ "ข้าพเจ้าขอให้สื่อเคารพความเป็นส่วนตัวของลูก ๆ ของเรา และอย่ารุกล้ำชีวิตของพวกเขาในสหราชอาณาจักร" พระองค์ทรงระบุ

'หญิงสาวที่สูญสิ้นอิสรภาพ'

หลังจากได้รับฟังถ้อยคำให้การของพยานจำนวนมาก ศาลพบว่า เชค โมฮัมเหม็ด ทรงมีส่วนในการลักพาตัวพระราชธิดา 2 พระองค์กับพระชายาพระองค์อื่น และบังคับให้พระราชธิดากลับดูไบ

เจ้าหญิง ชัมซา ทรงหนีออกมาจากบ้านของราชวงศ์แห่งดูไบในเมืองเซอร์รีย์ของอังกฤษในปี 2000 แต่ต่อมาทรงถูกสายลับของเชค โมฮัมเหม็ด จับตัวได้ในมณฑลเคมบริดจ์เชียร์ มีรายงานว่า ทรงถูกฉีดยาสลบและถูกพากลับนครดูไบอย่างไม่เต็มพระทัย พระองค์ทรงถูกควบคุมตัวที่นั่น คำร้องขอของตำรวจมณฑลเคมบริดจ์เชียร์ในการเดินทางไปสอบสวนการลักพาตัวเจ้าหญิงชัมซาที่นครดูไบถูกปฏิเสธ
เจ้าหญิงลาติฟา ทรงพยายามหนีออกมาจากราชวงศ์แห่งดูไบของพระราชบิดา 2 ครั้ง แต่ไม่สำเร็จ คือในปี 2002 และ 2018 หลังจากครั้งแรก พระราชบิดาได้คุมขังพระองค์ไว้ในนครดูไบนานกว่า 3 ปี ส่วนในความพยายามครั้งที่ 2 พระองค์ทรงถูกจับตัวได้กลางทะเลนอกชายฝั่งอินเดีย และถูกบังคับให้กลับดูไบ ซึ่งขณะนี้พระองค์ยังทรงถูกควบคุมตัวไว้ในบ้านพัก ผู้พิพากษาพบว่า ข้อกล่าวหาต่าง ๆ เกี่ยวกับการทำร้ายร่างกายอย่างรุนแรงจนเทียบเท่ากับการทรมาน ที่เจ้าหญิงลาติฟาทรงระบุในวิดีโอที่เผยแพร่ต่อสาธารณชน มีความน่าเชื่อถือ
ผู้พิพากษาพบว่า เชค โมฮัมเหม็ด "ทรงปกครองต่อไป โดยที่หญิงสาวทั้ง 2 คนนี้สูญสิ้นอิสรภาพ"

เจ้าหญิงฮายา พระชันษา 45 ปี ทรงเป็นพระราชธิดาของอดีตกษัตริย์ฮุสเซนแห่งจอร์แดนที่สวรรคตไปแล้ว และเป็นอดีตนักกีฬาขี่ม้าโอลิมปิก ทรงเข้าพิธีอภิเษกสมรสกับเชค โมฮัมเหม็ด แห่งดูไบ พระชันษา 70 ปี ในปี 2004 ทรงเป็นพระชายาพระองค์ที่ 6 และมีพระชันษาน้อยที่สุดในบรรดาพระชายาทั้งหมดของ เชค โมฮัมเหม็ด ทั้งสองพระองค์ทรงมีองค์ทายาทด้วยกัน 2 พระองค์ พระชันษา 7 ปี และ 11 ปี

ในตอนแรก เจ้าหญิงฮายา ทรงเชื่อคำอธิบายของ เชค โมฮัมเหม็ด เกี่ยวกับสิ่งที่เกิดขึ้นกับเจ้าหญิงทั้ง 2 พระองค์ว่าทรง "ได้รับการช่วยชีวิต" และขณะนี้ทรงอยู่กับครอบครัวอย่างปลอดภัย

แต่ในช่วงต้นปี 2019 เจ้าหญิงฮายา ทรงเริ่มสงสัยและแสดงความกังวล พระองค์ยังได้ทรงเป็นชู้กับองครักษ์ชาวอังกฤษด้วย

สายลับของ เชค โมฮัมเหม็ด จึงเริ่มการข่มขู่ และศาลได้รับฟังว่า มีการวางปืนไว้บนพระเขนย (หมอน) ของพระองค์ 2 ครั้ง มีเฮลิคอปเตอร์ลงมาจอดที่ด้านนอกพระตำหนักพร้อมด้วยคำขู่ว่าจะพาพระองค์ไปไว้ที่เรือนจำในทะเลทรายอันห่างไกล

ผู้พิพากษาตัดสินว่า "ดังนั้น ผู้เป็นพ่อจึงได้กระทำการตั้งแต่สิ้นปี 2018 ในลักษณะที่มีจุดมุ่งหมายในการข่มขู่และทำให้ผู้เป็นแม่หวาดกลัว และยังให้คนอื่น ๆ กระทำการดังกล่าวแทนด้วย"

'ความน่าอับอายครั้งใหญ่'

ในเดือน เม.ย. 2019 เจ้าหญิงฮายา ทรงหนีไปอังกฤษ พร้อมกับองค์ทายาท 2 พระองค์ ศาลได้รับฟังว่า เชค โมฮัมเหม็ด ทรงข่มขู่โดยไม่แสดงออกโดยตรง ทำให้เจ้าหญิงฮายาทรงวิตกถึงความปลอดภัยของพระองค์ รวมถึงกลัวว่า องค์ทายาทอาจจะถูกลักพาตัวและถูกบังคับให้กลับดูไบ

ในเดือน พ.ค. 2019 เจ้าหญิงฮายาตรัสว่า เชค โมฮัมเหม็ด ตรัสกับพระองค์ว่า "เจ้าและลูก ๆ จะไม่มีวันปลอดภัยในอังกฤษ" เชค โมฮัมเหม็ด ยังทรงเผยแพร่บทกวีที่ชื่อว่า "You lived, you died" ด้วย

ศาลได้รับฟังถึง การที่ เชค โมฮัมเหม็ด ทรงใช้สื่อของพระองค์ในการเผยแพร่บทความในแง่ลบเกี่ยวกับเจ้าหญิงฮายา โดยหลายบทความ "เนื้อหาคลาดเคลื่อนทั้งหมด"

คำตัดสินเหล่านี้ และข้อกล่าวต่าง ๆ สร้างความอับอายอย่างมากต่อ เชค โมฮัมเหม็ด อัล-มักตูม จึงไม่ใช่เรื่องน่าแปลกใจที่คณะทำงานด้านกฎหมายของพระองค์จะพยายามยับยั้งการเผยแพร่คำตัดสินและข้อกล่าวหาต่าง ๆ ต่อสาธารณชน

ในถ้อยแถลงล่าสุด พระองค์ตรัสว่า "การอุทธรณ์ทำขึ้นเพื่อคุ้มครองผลประโยชน์และสวัสดิภาพของลูก ๆ คำตัดสินนี้ไม่ได้คุ้มครองลูก ๆ ของข้าพเจ้าจากความสนใจของสื่อในแบบที่เด็กคนอื่น ๆ ในครอบครัวที่ดำเนินการในชั้นศาลในสหราชอาณาจักรได้รับความคุ้มครอง"

เจ้าหญิงฮายาไม่ได้ออกสื่อมากนัก ต่างกับเชค โมฮัมเหม็ด ที่ทรงโด่งดังในวงการแข่งม้า ทรงเป็นเจ้าของและผู้ก่อตั้ง โกดอลฟิน สเตเบิลส์ (Godolphin Stables) ด้วย

พระองค์ทรงถูกฉายพระรูปพร้อมกับสมเด็จพระราชินีนาถเอลิซาเบธที่สองแห่งสหราชอาณาจักรอยู่บ่อยครั้ง และทรงมีชื่อเสียงโด่งดังไปทั่วตะวันออกกลาง จากการเปลี่ยนนครดูไบให้กลายเป็นแหล่งท่องเที่ยวที่โด่งดัง เป็นทั้งจุดหมายปลายทางในการทำธุรกิจและพักผ่อนหย่อนใจ

กลุ่มรณรงค์ด้านสิทธิมนุษยชนหลายกลุ่มต่างแสดงความยินดีต่อคำตัดสินนี้
เจ้าหญิงฮายา พระชันษา 45 ปี ทรงเป็นพระราชธิดาของอดีตกษัตริย์ฮุสเซนแห่งจอร์แดนที่สวรรคตไปแล้ว และเป็นอดีตนักกีฬาขี่ม้าโอลิมปิก ทรงเข้าพิธีอภิเษกสมรสกับเชค โมฮัมเหม็ด แห่งดูไบ พระชันษา 70 ปี ในปี 2004 ทรงเป็นพระชายาพระองค์ที่ 6 และมีพระชันษาน้อยที่สุดในบรรดาพระชายาทั้งหมดของ เชค โมฮัมเหม็ด ทั้งสองพระองค์ทรงมีองค์ทายาทด้วยกัน 2 พระองค์ พระชันษา 7 ปี และ 11 ปี

ในตอนแรก เจ้าหญิงฮายา ทรงเชื่อคำอธิบายของ เชค โมฮัมเหม็ด เกี่ยวกับสิ่งที่เกิดขึ้นกับเจ้าหญิงทั้ง 2 พระองค์ว่าทรง "ได้รับการช่วยชีวิต" และขณะนี้ทรงอยู่กับครอบครัวอย่างปลอดภัย

แต่ในช่วงต้นปี 2019 เจ้าหญิงฮายา ทรงเริ่มสงสัยและแสดงความกังวล พระองค์ยังได้ทรงเป็นชู้กับองครักษ์ชาวอังกฤษด้วย

สายลับของ เชค โมฮัมเหม็ด จึงเริ่มการข่มขู่ และศาลได้รับฟังว่า มีการวางปืนไว้บนพระเขนย (หมอน) ของพระองค์ 2 ครั้ง มีเฮลิคอปเตอร์ลงมาจอดที่ด้านนอกพระตำหนักพร้อมด้วยคำขู่ว่าจะพาพระองค์ไปไว้ที่เรือนจำในทะเลทรายอันห่างไกล

ผู้พิพากษาตัดสินว่า "ดังนั้น ผู้เป็นพ่อจึงได้กระทำการตั้งแต่สิ้นปี 2018 ในลักษณะที่มีจุดมุ่งหมายในการข่มขู่และทำให้ผู้เป็นแม่หวาดกลัว และยังให้คนอื่น ๆ กระทำการดังกล่าวแทนด้วย"
 
ในเดือน เม.ย. 2019 เจ้าหญิงฮายา ทรงหนีไปอังกฤษ พร้อมกับองค์ทายาท 2 พระองค์ ศาลได้รับฟังว่า เชค โมฮัมเหม็ด ทรงข่มขู่โดยไม่แสดงออกโดยตรง ทำให้เจ้าหญิงฮายาทรงวิตกถึงความปลอดภัยของพระองค์ รวมถึงกลัวว่า องค์ทายาทอาจจะถูกลักพาตัวและถูกบังคับให้กลับดูไบ

ในเดือน พ.ค. 2019 เจ้าหญิงฮายาตรัสว่า เชค โมฮัมเหม็ด ตรัสกับพระองค์ว่า "เจ้าและลูก ๆ จะไม่มีวันปลอดภัยในอังกฤษ" เชค โมฮัมเหม็ด ยังทรงเผยแพร่บทกวีที่ชื่อว่า "You lived, you died" ด้วย

ศาลได้รับฟังถึง การที่ เชค โมฮัมเหม็ด ทรงใช้สื่อของพระองค์ในการเผยแพร่บทความในแง่ลบเกี่ยวกับเจ้าหญิงฮายา โดยหลายบทความ "เนื้อหาคลาดเคลื่อนทั้งหมด"

คำตัดสินเหล่านี้ และข้อกล่าวต่าง ๆ สร้างความอับอายอย่างมากต่อ เชค โมฮัมเหม็ด อัล-มักตูม จึงไม่ใช่เรื่องน่าแปลกใจที่คณะทำงานด้านกฎหมายของพระองค์จะพยายามยับยั้งการเผยแพร่คำตัดสินและข้อกล่าวหาต่าง ๆ ต่อสาธารณชน

ในถ้อยแถลงล่าสุด พระองค์ตรัสว่า "การอุทธรณ์ทำขึ้นเพื่อคุ้มครองผลประโยชน์และสวัสดิภาพของลูก ๆ คำตัดสินนี้ไม่ได้คุ้มครองลูก ๆ ของข้าพเจ้าจากความสนใจของสื่อในแบบที่เด็กคนอื่น ๆ ในครอบครัวที่ดำเนินการในชั้นศาลในสหราชอาณาจักรได้รับความคุ้มครอง"
ความรู้พื้นฐานกฏหมาย,กฎหมายสิทธิมนุษยชน,ข่าวสารทั่วไป สถิติต่างๆ